Návrh

# NARIADENIE VLÁDY

## Slovenskej republiky

## z ..................2014,

## ktorým sa dopĺňa nariadenie vlády Slovenskej republiky č. 499/2008 Z. z. o podmienkach poskytovania podpory podľa programu rozvoja vidieka v znení neskorších predpisov

Vláda Slovenskej republiky podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. nariaďuje:

# Čl. I

Nariadenie vlády Slovenskej republiky č. 499/2008 Z. z. o podmienkach poskytovania podpory podľa programu rozvoja vidieka v znení nariadenia vlády Slovenskej republiky č. 121/2009 Z. z., nariadenia vlády Slovenskej republiky č. 128/2010 Z. z. a nariadenia vlády Slovenskej republiky č. 230/2013 Z. z. sa dopĺňa takto:

1. § 57 sa dopĺňa odsekom 6, ktorý znie:

„(6) Na žiadosti o poskytnutie vyrovnávacieho príspevku podané v roku 2014 žiadateľom po skončení jeho päťročného záväzku a na nové žiadosti o poskytnutie vyrovnávacieho príspevku v roku 2014 sa nevzťahuje odsek 1 písm. b) ani odsek 5.“.

1. Za § 61 sa vkladá § 61a, ktorý vrátane nadpisu znie:

# „§ 61a

## Prechodné ustanovenia k úpravám účinným od 1. marca 2014

1. Ak žiadateľ zaradený do opatrenia podľa § 16 a § 35 písm. b), c), f) a g), ktorý plnil podmienky v päťročnom záväzku v rokoch 2009 až 2013, chce v záväzku pokračovať do 31. decembra 2014, predloží Pôdohospodárskej platobnej agentúre žiadosť o pokračovanie vykonávania opatrenia v roku 2014, ktorú Pôdohospodárska platobná agentúra zaeviduje, o čom žiadateľa písomne informuje.
2. Žiadosť o pokračovanie vykonávania opatrenia v roku 2014 žiadateľ musí podať do 31. marca 2014 na formulári zverejnenom na webovom sídle Pôdohospodárskej platobnej agentúry; na žiadosti podané po tomto termíne sa neprihliada.
3. Žiadosť o platbu podá žiadateľ v termíne určenom vo výzve zverejnenej Pôdohospodárskou platobnou agentúrou na formulári s určenými prílohami.
4. Žiadateľ podľa odseku 2 musí naďalej dodržiavať podmienky jednotlivých opatrení podľa tohto nariadenia vlády do 31. decembra 2014.
5. Na žiadateľa podľa odseku 2 sa nevzťahuje § 40 ods. 1 druhá veta.“.

# Čl. II

Toto nariadenie vlády nadobúda účinnosť 1. marca 2014.